1992R2252 — DA — 16.06.1995 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2252/92

af 30. juli 1992

om gennemførelsesbestemmelser til særforanstaltninger for hindbær bestemt til forarbejdning

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 1991/92 af 13. juli 1992 om særforanstaltninger for hindbær bestemt til forarbejdning ( 1 ), særlig artikel 8,

under henvisning til Rådets forordning (EØF) nr. 1676/85 af 11. juni 1985 om regningsenhedens værdi og om de omregningskurser, der skal anvendes i den fælles landbrugspolitik ( 2 ), senest ændret ved forordning (EØF) nr. 2205/90 ( 3 ), særlig artikel 5, stk. 3, og

ud fra følgende betragtninger:

Forordning (EØF) nr. 1991/92 indeholder foranstaltninger til afhjælpning af problemerne i forbindelse med produktion og afsætning af hindbær bestemt til forarbejdning; den heri fastsatte støtte ydes til producentorganisationer, der har opnået en særlig anerkendelse, og som har fremlagt et program for forbedring af sektorens konkurrenceevne, der er godkendt af den kompetente nationale myndighed;

det bør præciseres, at den særlige anerkendelse ikke er betinget af en tidligere anerkendelse givet i medfør af artikel 13 i Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager ( 4 ), senest ændret ved forordning (EØF) nr. 1754/92 ( 5 ); den gives uafhængigt af sidstnævnte, såfremt de særlige betingelser for den er overholdt;

betingelserne for anerkendelse skal give rimelig sikkerhed for, at de producentorganisationer, der modtager EF-støtte, ved deres aktivitets omfang og varighed og ved selve deres funktionsmåde vil bidrage til den tilstræbte forbedring af produktions- og afsætningsforholdene for de pågældende produkter; for at sikre en mindstegrad af stabilitet for disse producentorganisationer er det nødvendigt at kræve, at disse organisationer i deres vedtægter har præcise klausuler, der sikrer producenterne kontrol over beslutningerne og med organisationens virke, samt klausuler og sanktioner for overtrædelser af de aftalte regler;

begrebet den afsatte mængde bør defineres med henblik på ydelsen af støtte til de anerkendte producentorganisationer, der har fremlagt et program for forbedring af sektorens konkurrenceevne, der er blevet godkendt af den kompetente nationale myndighed; dårlige vejrforhold i et produktionsområde i det produktionsår, der lægges til grund ved beregning af denne støtte, kan medføre en meget skæv anvendelse af støtteordningen; det bør derfor fastsættes; at støtten i sådanne tilfælde beregnes ud fra den mængde, der blev afsat i produktionsåret efter det produktionsår, der var stærkt præget af sådanne vejrforhold;

det bør bestemmes, hvilke tiltag der kan indgå i de individuelle og fælles foranstaltninger, der er fastsat i programmet for forbedring af konkurrenceevnen for sektoren for industrihindbær; selv om det påhviler den nationale myndighed at godkende programmerne, bør der ved samråd og administrativt samarbejde med Kommissionen med henblik på at sikre målsætningerne i reglerne åbnes mulighed for, at Kommissionen i givet fald kan anmode om ændringer i udkastet til programmet og endog modsætte sig ydelse af finansiel støtte såvel fra medlemsstaten som fra Fællesskabet;

der bør fastsættes præcise regler for godkendelse af fælles foranstaltninger i programmet fra producentorganisationer fra samme produktionsområde, og det samme gælder for foranstaltninger af tværnational art;

der bør fastsættes visse generelle regler og finansieringsregler for den støtte, der finansieres af EUGFL, Garantisektionen, på de betingelser, der er fastsat i forordning (EØF) nr. 1991/92; Fællesskabets tilskud kan under alle omstændigheder først udbetales af medlemsstaten efter eller allertidligst samtidig med udbetalingen af den nationale støtte efter gennemførelse af passende kontrol;

iværksættelsen af de forskellige foranstaltninger indebærer en forpligtelse for den støttemodtagende producentorganisation til at fremsende detaljerede og præcise oplysninger ifølge en fastlagt tidsplan til den myndighed, som medlemsstaten har udpeget, for at myndigheden kan kontrollere, at producentorganisationen overholder de indgåede forpligtelser;

ved omregning til national valuta af det maksimumsbeløb pr. ha for foranstaltninger til dyrkningsmæssig og/eller sortsmæssig forbedring af produktionen anvendes den landbrugsomregningskurs, der gælder den første dag i hvert produktionsår, ifølge forordning (EØF) nr. 1676/85;

den informationspligt, der påhviler støttemodtageren, kan ikke i sig selv sikre en korrekt gennemførelse af foranstaltningerne; det er derfor nødvendigt at fastlægge den kontrol af dokumentation samt kontrol på stedet, som den nationale myndighed skal foretage for de forskellige former for støtte, der er fastsat i ovennævnte forordning;

der bør fastsættes passende sanktioner for de alvorlige overtrædelser af de forpligtelser, der gælder i henhold til forordning (EØF) nr. 1991/92 eller i nærværende forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grønsager —

UDSTEDT FØLGENDE FORORDNING: